Darja Jurlova

Darja Jurlova (sündinud 3. märtsil 1992 Narvas) on endine Eesti laskesuusataja.

Jaanuaris 2010 Torsbys toimunud juunioride maailmameistrivõistlustel sai ta kaks kuldmedalit.Intervjuu laskesuusataja Jurlovaga (vene keeles) 

Darja Jurlova kuulub spordiklubisse Audentes. 

Ta debüteeris Eesti koondises detsembris 2010 IBU-karikasarja etapil Austrias Obertilliachis ja sai sprindis 40. koha. 

17. juunil 2011 kirjutasid Eesti laskesuusatamise föderatsioon ja AS Molycorp Silmet alla sponsorluslepingule, mis nägi ette konkreetseid toetusi Ida-Virumaalt pärit sportlastele Darja Jurlovale ja Daniil Steptšenkole. Ameeriklased toetavad Narva laskesuusatajaid 

Ta osales 2014. aastal Eesti koondise koosseisus Sotši olümpiamängudel.

Jurlova jättis 2015/16 hooaja vahele. 2016. aasta aprillis otsustas Jurlova tippspordist loobuda, et pühenduda õpingutele ja treeneritööle. Jurlova jõudis karjääri jooksul MK-sarjas korra punktikohale, saades Prantsusmaal sprindis 39. koha. Sotši olümpiamängudel jäi tema parimaks tulemuseks sprindi 67. koht, maailmameistrivõistluste parima koha sõitis ta välja 2012. aastal Ruhpoldingus, kui sai sprindis 44. koha.Darja Jurlova tippsporti ei naase ja jätkab treenerina

Viited

Välislingid


 Darja Jurlova Blogi
 Interview
 Laskesuusatajate read täienevad – talendikas Jurlova saab Eesti passi
 Jurlova tõusis jälitussõiduga 17. kohale

Kategooria:Eesti laskesuusatajad
Kategooria:Narvast pärit sportlased
Kategooria:Sündinud 1992